**BILJEŠKE UZ FINANCIJSKI IZVJEŠTAJ POSLOVANJA ZA RAZDOBLJE**

**1.SIJEČANJ - 31.PROSINAC. 2022.**

Ukupni prihod Zavoda za javno zdravstvo Karlovačke županije za navedeno razdoblje iznosi **28.536.577,00** kn.

Ugovorom sa Hrvatskim zavodom za zdravstveno osiguranje(nastavno: HZZO) ostvareno je **20.603.775,00** kn. Ugovor se odnosi na provođenje specijalističko- dijagnostičke zdravstvene zaštite, provođenje primarne zdravstvene zaštite, odnosno higijensko-epidemiološke zdravstvene zaštite ,preventivno-odgojne mjere za zdravstvenu zaštitu školske djece i studenata, djelatnost javnog zdravstva te zdravstvenu zaštitu mentalnog zdravlja ,prevencije i izvanbolničkog liječenja ovisnosti, a ugovorom je obuhvaćen i CEZIH (centralni zdravstveni informatički sustav) , testiranja na COVID – 19 i nagrade za „Covid sate“(**291.970,00 kn**).

Ugovorom sa HZZO-om ostvaruje se i prihod od dopunskog zdravstvenog osiguranja koji iznosi **420.569** kn.

Prihodi od ostalih korisnika iznose **6**.**353.794,00** kn, a odnose se na obavljanje zdravstvenih usluga pravnim i fizičkim osobama odnosno gospodarskim subjektima na tržištu. Unutar navedenog iznosa nalaze se i uplate građana za testiranja na COVID -19, a koje iznose **342.987,00** kn. Proračunski prihodi iznose **470.865,00** kn, a odnose se na refundaciju troškova specijalizacije – **167.943,00,**  na uplatu sredstava za razliku plaće po izvansudskoj nagodbi- **37.348,00** i na uplatu DEC sredstava u iznosu **265.574,00**. Ostali i izvanredni prihodi iznose **628.662,00** kn, a odnose se na uplate kamata i troškova po ovršnim postupcima, prihode od stanova, prodaje rashodovanih vozila , refundacije štete na službenom vozilu, refundaciju dijela plaće specijalizantice u KBC „Sestre milosrdnice“ te uplate HZZ-a za pripravništvo.

Ukupni rashodi i izdaci iznose **25.949.150,00** kn. Najveći dio odnosi se na rashode

za zaposlene – **13.952.106,00** kn. Materijalni izdaci iznose **7.472.752,00** kn.

Izdaci za kapitalna ulaganja iznose **1.822.938,00** kn, a odnose se na nabavku računala i računalne opreme, laboratorijske opreme, klima uređaja nabavku novog vozila te građevinske radove na objektu Sl.za mikrobiologiju i parazitologiju **–** **111.335,00**, radove na uređenju skladišta za infektivni otpad **(379.907,00 kn)**, radove na uređenju dvorišne prometnice **(342.164,00 kn).** Ostali i izvanredni izdaci iznose **265.573,00** kn, a odnose se na upravno vijeće, premije osiguranja, članarine, pristojbe i naknade i sl. Izdaci za financijsku imovinu iznose **2.400.000,00** kn.

Ostvareni višak prihoda nad rashodima iznosi. **2.587.427,00** kn.

**Ravnatelj**

**Branko Zoretić, mag.oec.**